Преузето са <https://pravno-informacioni-sistem.rs>

Службени гласник РС 101/2024, Датум: 20.12.2024.

**5649**

На основу члана 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16, 35/23, 92/23 и 94/24), члана 8. Закона о буџету Републике Србије за 2024. годину („Службени гласник РС”, бр. 92/23 и 79/24) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о изменама Уредбе о расподели подстицаја у пољопривреди и руралном развоју у 2024. години**

Члан 1.

У Уредби о расподели подстицаја у пољопривреди и руралном развоју у 2024. години („Службени гласник РС”, бр. 3/24, 6/24, 16/24, 26/24, 32/24, 34/24, 50/24, 61/24, 72/24, 78/24, 86/24, 89/24 и 97/24), у члану 2. ст. 1–3. мењају се и гласе:

„Законом о буџету Републике Србије за 2024. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0005 – Кредитна подршка у пољопривреди, Економска класификација 451 – Субвенције јавним нефинансијским предузећима и организацијама утврђена су средства у износу од 1.341.333.589 динара од чега 1.200.000.000 динара из извора финансирања прихода буџета (01) и 100.000.000 динара из извора финансирања примања од отплате датих кредита и продаје финансијске имовине (12) и 41.333.589 динара из извора финансирања нераспоређени вишак прихода из ранијих година – извор 13. Прерасподелом средстава одобрених Законом о буџету Републике Србије за 2024. годину умањена су укупна средства за 250.000.000 динара на Програмској активности/пројекту 0005 – Кредитна подршка у пољопривреди, Економска класификација 451 – Субвенције јавним нефинансијским предузећима и организацијама утврђена су средства у износу од 1.091.333.589 динара од чега 950.000.000 динара из извора финансирања прихода буџета (01) и 100.000.000 динара из извора финансирања примања од отплате датих кредита и продаје финансијске имовине (12) и 41.333.589 динара из извора финансирања нераспоређени вишак прихода из ранијих година – извор 13, која се распоређују у складу са овом уредбом.

Законом о буџету Републике Србије за 2024. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0001 – Директна плаћања, Економска класификација 451 – Субвенције јавним нефинансијским предузећима и организацијама утврђена су средства у износу од 85.086.492.000 динара. Прерасподелом средстава одобрених Законом о буџету Републике Србије за 2024. годину увећана су укупна средства на Програмској активности/пројекту 0001 – Директна плаћања за износ од 500.000.000 динара и утврђен је нови износ од 85.586.492.000 динара. Прерасподелом средстава одобрених Законом о буџету Републике Србије за 2024. годину увећана су укупна средства на Програмској активности/пројекту 0001 – Директна плаћања за износ од 1.170.000.000 динара и утврђен је нови износ од 86.756.492.000 динара. Прерасподелом средстава одобрених Законом о буџету Републике Србије за 2024. годину увећана су укупна средства на Програмској активности/пројекту 0001 – Директна плаћања и утврђен је нови износ од 91.884.492.000 динара. Прерасподелом средстава одобрених Законом о буџету Републике Србије за 2024. годину увећана су укупна средства на Програмској активности/пројекту 0001 – Директна плаћања за 439.000.000 динара и утврђен је нови износ од 92.323.492.000 динара, којa се распоређују у складу са овом уредбом.

Законом о буџету Републике Србије за 2024. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0002 – Мере руралног развоја, Економска класификација 451 – Субвенције јавним нефинансијским предузећима и организацијама утврђена су средства у износу од 4.627.147.000 динара. Прерасподелом средстава одобрених Законом о буџету Републике Србије за 2024. годину умањена су укупна средства на Програмској активности/пројекту 0002 – Мере руралног развоја, Економска класификација 451 – Субвенције јавним нефинансијским предузећима и организацијама за 1.070.000.000 динара и утврђен је нови износ од 3.557.147.000 динара. Прерасподелом средстава одобрених Законом о буџету Републике Србије за 2024. годину увећана су за 200.000.000 динара укупна средства на Програмској активности/пројекту 0002 – Мере руралног развоја Економска класификација 451 – Субвенције јавним нефинансијским предузећима и организацијама и утврђен је нови износ од 3.757.147.000 динара. Прерасподелом средстава одобрених Законом о буџету Републике Србије за 2024. годину увећана су за 150.000.000 динара укупна средства на Програмској активности/пројекту 0002 – Мере руралног развоја, Економска класификација 451 – Субвенције јавним нефинансијским предузећима и организацијама и утврђен је нови износ од 3.907.147.000 динара, којa се распоређују у складу са овом уредбом.”

Став 5. мења се и гласи:

„Законом о буџету Републике Србије за 2024. годину у Разделу 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 4005 – ИПАРД, Економска класификација 451 – Субвенције јавним нефинансијским предузећима и организацијама утврђена су средства у износу од 6.181.935.000 динара од чега 1.461.435.000 динара буџетских средстава и 4.720.500.000 динара средстава финансијске помоћи Европске уније за финансирање ИПАРД подстицаја који се распоређује у складу са овом уредбом. Прерасподелом средстава одобрених Законом о буџету Републике Србије за 2024. годину умањена су укупна средства за 200.000.000 динара на Програмској активности/пројекту 4005 – ИПАРД, Економска класификација 451 – Субвенције јавним нефинансијским предузећима и организацијама утврђена су средства у износу од 5.981.935.000 динара од чега 1.261.435.000 динара буџетских средстава и 4.720.500.000 динара средстава финансијске помоћи Европске уније за финансирање ИПАРД подстицаја, којa се распоређују у складу са овом уредбом.”

Члан 2.

У члану 5. став 1. мења се и гласи:

„Обим средстава за директна плаћања износи 91.967.914.533 динара”.

У ставу 2. тачка 1) мења се и гласи:

„1) премију за млеко за четврти квартал 2023. године, први, други и трећи квартал 2024. године у износу од 14.758.605.533 динара;”.

У тачки 2) речи: „52.138.148.222 динараˮ замењују се речима: „51.938.148.222 динара”.

У тачки 4) речи: „4.287.232.778 динара” замењују се речима: „4.291.232.778 динара”.

Члан 3.

У члану 8. став 1. мења се и гласи:

„Обим средстава за подстицаје за мере руралног развоја износи 2.332.901.000 динара”.

У ставу 2. тачка 1) мења се и гласи:

„1) унапређење конкурентности у износу од 610.001.000 динара и то за:”.

У подтачки (1) речи: „од чега је у буџету Републике Србије обезбеђен износ од 365.000.000 динара, док ће износ од 200.000.000 динара бити обезбеђен у буџету Републике Србије” бришу се.

Алинеја друга мења се и гласи:

„– подршку за унапређење примарне пољопривредне производње у износу од 510.000.000 динара, од чега за инвестиције за набавку квалитетних приплодних грла за унапређење примарне сточарске пољопривредне производње у износу од 5.000.000 динара, инвестиције за набавку нових машина и опреме за унапређење примарне биљне производње у износу од 455.000.000 динара и инвестиције за набавку нових машина и опреме за унапређење примарне сточарске пољопривредне производње у износу од 50.000.000 динара”.

У подтачки (2) речи: „1.000 динара” замењују се речима: „45.001.000 динара”.

У тачки 2) речи: „128.900.000 динара” замењују се речима: „83.900.000 динара”.

У подтачки (2) речи: „50.900.000 динара” замењују се речима: „5.900.000 динара”.

У алинеји другој речи: „50.000.000 динара” замењују се речима: „5.000.000 динара”.

У тачки 4) речи: „1.180.000.000 динара” замењују се речима: „1.330.000.000 динара”, а речи „340.000.000 динара” замењују се речима: „490.000.000 динара”.

Члан 4.

У члану 12. речи: „1.311.267.711 динара” замењују се речима: „1.061.267.711 динара”, а речи „1.169.934.122 динара” замењују се речима: „919.934.122 динара”.

Члан 5.

У члану 16. став 1. речи: „6.181.935.000 динара” замењују се речима: „5.981.935.000 динара”, а речи: „1.461.435.000 динара” замењују се речима: „1.261.435.000 динара”.

Члан 6.

Прилог 2 – ТАБЕЛА РАСПОРЕДА БУЏЕТА ЗА ИПАРД ПРОГРАМ, који је одштампан уз Уредбу о расподели подстицаја у пољопривреди и руралном развоју у 2024. години („Службени гласник РС”, бр. 3/24, 6/24, 16/24, 26/24, 32/24, 34/24, 50/24, 61/24, 72/24, 78/24, 86/24, 89/24 и 97/24) и чини њен саставни део замењује се новим Прилогом 2 – ТАБЕЛА РАСПОРЕДА БУЏЕТА ЗА ИПАРД ПРОГРАМ, који је одштампан уз ову уредбу и чини њен саставни део.

Члан 7.

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-12778/2024

У Београду, 20. децембра 2024. године

**Влада**

Председник,

**Милош Вучевић,** с.р.

Прилог 2.

ТАБЕЛА РАСПОРЕДА БУЏЕТА ЗА ИПАРД ПРОГРАМ

|  |  |  |  |  |
| --- | --- | --- | --- | --- |
| Мера/Позив | Извор финансирања | Одговарајући укупан износ у динарима за 2024. годину | Одговарајући укупан износ у динарима за 2025. годину | Одговарајући укупан износ у динарима за 2026. годину |
| ИПАРД 2 ПРОГРАМ | | | | |
| Мера 1 Други позив | 1 | 5.000.000 | - | - |
| 56 | 15.000.000 | - | - |
| Мера 1 Трећи позив | 1 | 21.986.000 | - | - |
| 56 | 65.958.000 | - | - |
| Мера 1 Четврти позив | 1 | 0 | - | - |
| 56 | 0 | - | - |
| Мера 1 Пети позив | 1 | 95.851.263 | - | - |
| 56 | 287.553.787 | - | - |
| Мера 1 Шести позив | 1 | 280.000.000 | - | - |
| 56 | 1.140.000.000 | - | - |
| Мера 1 Седми позив | 1 | 107.140.750 | - | - |
| 56 | 321.422.250 | - | - |
| Мера 3 Први позив | 1 | 0 | - | - |
| 56 | 0 | - | - |
| Мера 3 Други позив | 1 | 23.750.000 | - | - |
| 56 | 71.250.000 | - | - |
| Мера 3 Трећи позив | 1 | 119.206.950 | - | - |
| 56 | 357.620.850 | - | - |
| Мера 3 Четврти позив | 1 | 187.725.000 | - | - |
| 56 | 713.175.000 | - | - |
| Мера 7 Први позив | 1 | 187.500.000 | - | - |
| 56 | 712.500.000 | - | - |
| Мера 7 Други позив | 1 | 231.850.000 | - | - |
| 56 | 695.550.000 | - | - |
| Мера 9 Први позив | 1 | 105.000 | - | - |
| 56 | 595.000 | - | - |
| Мера 9 Други позив | 1 | 750.000 | - | - |
| 56 | 4.250.000 | - | - |
| ИПАРД 3 ПРОГРАМ | | | | |
| МЕРА 1 први позив | 1 | 570.037 | - | - |
| 56 | 335.625.113 | 2.270.938.475 | 1.589.656.933 |
| МЕРА 1 други позив | 1 | 0 | - | - |
| 56 | 0 | 1.585.995.085 | 439.307.315 |
| МЕРА 3 први позив | 1 | 0 | - | - |
| 56 | 0 | 478.665.220 | 2.306.634.532 |
| МЕРА 7 први позив | 1 | 0 | - | - |
| 56 | 0 | 384.901.220 | 384.901.220 |
| Мера 9 Први позив | 1 | 0 | - | - |
| 56 | 0 | - | - |
| УКУПНО |  | 5.981.935.000 | 4.720.500.000 | 4.720.500.000 |